సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
భారత జట్టులో వివాదంపై కోహ్లి, కోచ్‌తో చర్చ..!
బీసీసీఐ అనుమతి లేకుండా మీడియా ముందుకి వచ్చి మాట్లాడటం, సెలక్టర్ల తీరుని విమర్శించడం ద్వారా ‘ఆటగాళ్ల క్రమశిక్షణ నియమావళి’ని ఉల్లఘించిన కరుణ్ నాయర్, మురళీ విజయ్‌.
Samayam Telugu | Updated:
Oct 10, 2018, 11:48AM IST
భారత జట్టులో గత రెండు వారాలుగా ఆటగాళ్లు, సెలక్టర్ల మధ్య చెలరేగిన వివాదంపై బీసీసీఐ పాలకుల కమిటీ దృష్టి పెట్టింది. జట్టు నుంచి తమని తొలగించే సమయంలో సెలక్టర్లు కనీస సమాచారం కూడా ఇవ్వలేదని ఇటీవల కరుణ్ నాయర్, మురళీ విజయ్‌ స్వయంగా మీడియా ముందు ఆవేదన వ్యక్తం చేసిన విషయం తెలిసిందే. అయితే.. తాము వారికి సమాచారం ఇచ్చామని గత వారం టీమిండియా చీఫ్ సెలక్టర్ ఎమ్మెస్కే ప్రసాద్ వివరణ ఇవ్వడంతో.. గందరగోళ వాతావరణం నెలకొంది. సెలక్టర్లు, ఆటగాళ్ల మధ్య ఈ కమ్యూనికేషన్ గ్యాప్ ఏంటి..? అంటూ పెద్ద ఎత్తున విమర్శలు చెలరేగాయి. ఈ నేపథ్యంలో.. వెస్టిండీస్‌తో ఉప్పల్ వేదికగా శుక్రవారం నుంచి జరగనున్న టెస్టు మ్యాచ్‌లో ఆడేందుకు హైదరాబాద్‌కి వచ్చిన టీమిండియాతో బీసీసీఐ పాలకుల కమిటీ బుధవారం సమావేశం నిర్వహించనున్నట్లు తెలుస్తోంది.
భారత కెప్టెన్ విరాట్ కోహ్లి, వైస్ కెప్టెన్ అజింక్య రహానెతో పాటు ప్రధాన కోచ్ రవిశాస్త్రి సమక్షంలో సెలక్టర్లతో మాట్లాడి ఈ కమ్యూనికేషన్ గ్యాప్‌ సమస్యకి ముగింపు పలకాలని పాలకుల కమిటీ యోచిస్తోంది. అంతేకాకుండా.. సిరీస్ ముగిసి మూడు నెలలు కాకముందే బీసీసీఐ అనుమతి లేకుండా మీడియా ముందుకి వచ్చి మాట్లాడటం, సెలక్టర్ల తీరుని విమర్శించడం ద్వారా ‘ఆటగాళ్ల క్రమశిక్షణ నియమావళి’ని ఉల్లఘించిన కరుణ్ నాయర్, మురళీ విజయ్‌పై తీసుకునే చర్యలపైనా ఈ సమావేశంలో చర్చించనున్నట్లు వార్తలు వస్తున్నాయి.